open-index/open-wikipedia-markdown huggingface dataset:
מארק צ'טפילד

**מארק ובסטר צ'טפילד** (באנגלית: **Mark Webster Chatfield**; 11 באוגוסט 1953 - 23 בדצמבר 1998) היה שחיין אמריקאי שהתמחה בסגנון חזה. אלוף ארצות הברית (1973), אלוף האוניברסיאדה (1973), אלוף ושיאן המשחקים הפאן-אמריקאיים (1971).

## ביוגרפיה
צ'טפילד נולד בבייקרספילד, קליפורניה. הוא למד ושחה בין השנים 1975-1972 באוניברסיטת דרום קליפורניה.

במשחקים הפאן-אמריקאיים שנערכו בסנטיאגו דה קאלי, קולומביה בשנת 1971 זכה צ'טפילד במדליית זהב במשחה ל-100 מטר חזה בשיא משחקים חדש של 1:06.75 דקות, לפני שיאן העולם במשחה ל-200 מטר חזה, בריאן ג'וב בן ארצו (1:07.93 דקות) ושיאן העולם בעבר במשחה זה, ז'וזה פיולו מברזיל (1:07.94 דקות).

באולימפיאדה שנערכה במינכן, מערב גרמניה בשנת 1972 סיים צ'טפילד במקום רביעי במשחה ל-100 מטר חזה בתוצאה של 1:06.01 דקות. בשלב המוקדמות הוא שחה במקצה הראשון וקבע שיא אולימפי חדש של 1:05.89 דקות, 9 מאיות השנייה איטי משיא העולם של ניקולאי פאנקין מברית המועצות ועלה מהמקום הראשון.

באליפות ארצות הברית שנערכה בשנת 1973 זכה צ'טפילד במדליית זהב במשחה ל-100 יארד חזה בתוצאה של 57.36 שניות. באוניברסיאדה שנערכה במוסקבה, ברית המועצות באוגוסט אותה שנה הוא זכה בשתי מדליות, זהב וארד. מדליית זהב, במשחה שליחים 4x100 מטר מעורב בתוצאה של 3:55.15 דקות, לפני ברית המועצות (3:56.07 דקות) ומערב גרמניה (4:02.65 דקות) ומדליית ארד, במשחה ל-100 מטר חזה בתוצאה של 1:07.74 דקות, אחרי ניקולאי פאנקין (1:06.67 דקות) ואיגור צ'רדקוב (1:07.19 דקות), שניהם מברית המועצות.

צ'טפילד היה מוזיקאי מצטיין והתמחה במוזיקה מתקופת הבארוק, בנגינה על צ'לו ובשירה במנעד של קונטרה טנור. 

צ'טפילד השתתף במשחקים הגאים שנערכו בניו יורק בשנת 1994 ובכך יצא מהארון כהומו:"הוא לא חשף את המיניות שלו מהפחד לאבד את מקומו בנבחרת." 

ב-23 בדצמבר 1998 נפטר צ'טפילד מלימפומה.

## ראו גם

## קישורים חיצוניים

* OLYMPIC PRIDE - The History of LGBT Participation in the Olympics  
* JAMES C. McKINLEY Jr., Marathon and Ceremony Bring Gay Games to Close, *The New York Times*,  June 26, 1994 
* Obituaries,Los Angeles Times, December 25, 1998 

## הערות שוליים

קטגוריה:אמריקאים ילידי קליפורניה
קטגוריה:שחייני חזה
קטגוריה:שחיינים להט"בים
קטגוריה:אלופי האוניברסיאדה בשחייה
קטגוריה:ספורטאים להט"בים אמריקאים
קטגוריה:שחיינים אולימפיים אמריקאים
קטגוריה:בוגרי אוניברסיטת דרום קליפורניה
קטגוריה:שחיינים באולימפיאדת מינכן (1972)
קטגוריה:אמריקאים שנפטרו מסרטן
קטגוריה:קליפורניה: שחיינים
קטגוריה:אמריקאים שנולדו ב-1953
קטגוריה:אמריקאים שנפטרו ב-1998
דייוויד אייר

**דייוויד אייר** (באנגלית: **David Ayer**; נולד ב-18 בינואר 1968) הוא במאי קולנוע, תסריטאי ומפיק אמריקאי.

אייר ידוע כמי שכתב את התסריטים לסרט "יום אימונים מסוכן" ולסרט הראשון בסדרת מהיר ועצבני. בשנת 2005 ביים את סרטו הראשון, מותחן הדרמה "זמנים קשים" ובעקבותיו ביים סרטי דרמה ואקשן כדוגמת "מלכי הרחוב", סוף המשמרת", "חבלה", "זעם" והסרט השלישי בסדרת היקום הקולנועי של DC, "יחידת המתאבדים".

## ביוגרפיה
דייוויד אייר נולד בשמפיין שבאילינוי, ארצות הברית, למשפחה נוצרית. הוא גדל במינסוטה ובמרילנד ומשהתבגר עבר לגור עם דודו בלוס אנג'לס, לאחר שסולק מהבית. הוא התגייס לצבא ושירת בצי האמריקאי במשך כשנתיים.

## קריירה
אייר כתב תסריטים לסרטים כדוגמת "U-571", שהושפע מחוויותיו בצי האמריקאי וכן היה שותף בכתיבת התסריט לסרט "מהיר עצבני" משנת 2001 ולסרט "כחול מושחת" משנת 2002. אייר גם היה שותף לשכתוב התסריט עבור הסרט "ימ"מ יחידת פריצה", משנת 2003.

הסרט הראשון שדייוויד ביים היה "זמנים קשים", סרט דרמה שעלילתו מתרחשת ברחובות דרום מרכז לוס אנג'לס, ומגולל את השפעת השימוש בסמים וחוויותיו מהצבא של גיבור הסרט הסובל מהפרעת דחק פוסט-טראומטית. לאחר מכן, ביים אייר את הסרט "מלכי רחוב.

בשנת 2012 יצא סרט נוסף על פי תסריט פרי עטו של אייר, הסרט "סוף המשמרת", שהוא גם ביים ומגולל את קורותיהם של 2 שוטרים במשטרת לוס אנג'לס. הסרט זכה לביקורות מהללות ואף הוכתר כאחד מסרטי המשטרה הטובים ביותר. כיכבו בו מייקל פניה וג'ייק ג'ילנהול.

במרץ 2014 יצא הסרט "חבלה",המגולל את קורותיה של יחידה ללוחמה בסמים, בכיכובם של ארנולד שוורצנגר וסם וורת'ינגטון אך הסרט לא זכה להצלחה רבה ונקטל על ידי המבקרים. באותה שנה יצא הסרט "זעם" שהצליח יותר הן בקופות והן בביקורות, הסרט שגולל קורותיו של צוות טנק שרמן אמריקאי לקראת תום המלחמה, יצא לאקרנים באוקטובר 2014 ובו כיכבו בין היתר בראד פיט, שיה לבוף, לוגאן לרמן ומייקל פניה.

דייוויד אייר עשה לעצמו שם כיוצר פעולה אלים ומחוספס המבקש ומצליח להציג את חיי הרחוב כפי שהם וניחן באפיון חזק של דמויות.

## פילמוגרפיה

## קישורים חיצוניים

קטגוריה:אמריקאים ילידי אילינוי
קטגוריה:שמפיין (אילינוי): אישים
קטגוריה:תסריטאי קולנוע אמריקאים
קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:אמריקאים שנולדו ב-1968
אבריאל בר יוסף

ממוזער|בר יוסף, יולי 2009
**אבריאל בר יוסף** (נולד ב-26 בדצמבר 1954) הוא קצין צה"ל במילואים בדרגת תת-אלוף, שימש ראש מספן הציוד בחיל הים וכיהן כמשנה לראש המטה לביטחון לאומי. הועמד לדין באשמת בקשת שוחד, קבלת שוחד, מרמה והפרת אמונים בפרשת הצוללות וכלי השיט.

## ביוגרפיה
בר יוסף הוא בעל תואר ראשון בהנדסת אוניות והנדסת מכונות מאוניברסיטת גלאזגו, ותואר שני בהנדסת אוניות מאוניברסיטת מישיגן. נשוי לעליזה, עובדת משרד הביטחון, ואב לארבעה. מתגורר בזכרון יעקב.

בר יוסף הוא בוגר בית הספר לקציני ים עכו ושירת בחיל הים במשך כ-25 שנים. בתפקידו האחרון שימש ראש מספן הציוד בשנים 1999 עד 2003.

לאחר שחרורו עבד ברפאל - מערכות לחימה מתקדמות בתחום יזום וניהול התעשייה הימית בישראל. כמו כן שימש דירקטור בחברה הכלכלית של זכרון יעקב ודירקטור חיצוני בחברת זוקו שילובים. בשנים 2004 עד 2009 כיהן כמנהל ועדת החוץ והביטחון של הכנסת וכמנהל הוועדה לתקציב הביטחון בכנסת. בשנים 2009 עד 2015 שימש משנה לראש המטה לביטחון לאומי. במסגרת זו היה חבר הוועדה הבינמשרדית לבחינת מדיניות הממשלה בנושא משק הגז הטבעי בישראל ("ועדת צמח"). ב-2012 מונה ליו"ר נמל חיפה וכיהן בתפקיד מספר חודשים.

בפברואר 2016 הודיע ראש ממשלת ישראל בנימין נתניהו על מינויו של בר יוסף לראש המטה לביטחון לאומי. בעקבות ההודעה דרשה תנועת אומ"ץ לבטל את המינוי בשל חשדות בקבלת טובות הנאה וניגוד עניינים. ביולי של אותה שנה הודיע בר יוסף שאיננו מעוניין בתפקיד ושפניו למגזר הפרטי.

## אישומים פליליים
### פרשת הצוללות

בנובמבר 2016 נחקר בחשד לקבלת שוחד מאיש העסקים הגרמני מייקל הרצוג, שניסה לקדם מיזם הנזלת גז טבעי בישראל, ונשלח למעצר בית לחמישה ימים. בדצמבר הוטל צו עיקול על הווילה שלו. ב-10 ביולי 2017 נחקר במסגרת תיק 3000 ומעצרו הוארך בארבעה ימים. אשתו, עליזה, נחקרה אף היא בשתי הפרשות. בנובמבר 2018 הודיעה המשטרה כי נתגבשה תשתית ראייתית נגד בר יוסף לביצוע עבירות שוחד, מרמה והפרת אמונים וקשירת קשר לביצוע פשע. באפריל 2021 הוגש נגדו כתב אישום באשמת שוחד.

### מתווה הגז
ב-23 בנובמבר 2017 הודיעה משטרת ישראל כי בסיום חקירת יאח"ה נגד בר יוסף התגבשה תשתית ראייתית לכאורה לביסוס החשד למעורבותו בעבירות שוחד, מרמה והפרת אמונים ועבירות לפי חוק איסור הלבנת הון, בעת שכיהן כמשנה לראש המטה לביטחון לאומי. על פי ההודעה הוא חשוד בקבלת שוחד מאיש עסקים גרמני בתמורה לקידום האינטרסים שלו בוועדת צמח שדנה במתווה הגז.

### העלמת הכנסות
בשנת 2022 חייבה רשות המסים את בר יוסף בתשלום כופר בסך 145 אלף ש"ח על שבמשך תשע שנים העלים הכנסות משכר דירה בסך 970 אלף ש"ח.

## קישורים חיצוניים

* יונתן ורדי ואבי אובל, חיל הים בחזית ההיי טק - ראיון עם אבריאל בר יוסף, "**בין גלים**" גיליון 1 אוקטובר 2001 עמ'	16.
* 
* עמיר רפפורט, שחיתות בצמרת, מורה נבוכים: מאחורי הקלעים של "פרשת הצוללות", ישראל דיפנס, 13 ביולי 2017
* עמיר רפפורט, מיוחד: הסיפור של אבריאל בר־יוסף, ישראל דיפנס, 17 באוגוסט 2017

## הערות שוליים

קטגוריה:תתי-אלופים בחיל הים
קטגוריה:ראשי מספן הציוד
קטגוריה:עובדי הכנסת
קטגוריה:מהנדסי מכונות ישראלים
קטגוריה:סגל רפאל
קטגוריה:סגל המטה לביטחון לאומי
קטגוריה:דירקטורים ישראלים
קטגוריה:בוגרי בית הספר לקציני ים עכו
קטגוריה:בוגרי קורס חובלים
קטגוריה:בוגרי אוניברסיטת מישיגן
קטגוריה:בוגרי אוניברסיטת גלאזגו
קטגוריה:פרשת הצוללות וכלי השיט
קטגוריה:ישראלים שנולדו ב-1954
בואש (סוג)

הסוג **בּוֹאַשֹ** (שם מדעי: *Mephitis*) הוא אחד מארבעת הסוגים ממשפחת הבואשיים. אלו המינים הגדולים ביותר במשפחה (הבואש המפוספס מגיע למשקל של עד 6.3 ק"ג).

לסוג זה יש שני מינים החיים בצפון אמריקה:
*בואש מפוספס (*Mephitis mephitis*)
*בואש מכורבל (*Mephitis macroura*)

## קישורים חיצוניים

קטגוריה:בעלי חיים שתוארו ב-1795
קטגוריה:בואשיים
קטגוריה:טקסונים שתוארו בידי אטיין ז'ופרואה סנט-אילר
ביוביו (מחוז)

**מחוז ביוביו** (בספרדית: **Región del Biobío;** נהגה:  [ˌbi.oˈβi.o]) הוא אחד מ-16 מחוזות צ'ילה, הוא קרוי על שם נהר הביוביו, הנהר השני בגודלו בצ'ילה, שזורם בו. שטח המחוז הוא 37,068 קמ"ר, והוא גובל במחוז ניובלה בצפון, בפרובינציית נאוקן הארגנטינאית במזרח, במחוז אראוקניה בדרום, וכמרבית מחוזות צ'ילה באוקיינוס השקט במערב. במפקד האוכלוסין שנערך בשנת 2017 התגוררו בו 2,037,414 תושבים, והוא היה המחוז המאוכלס ביותר בצ'ילה פרט למחוז מטרופולין סנטיאגו. בספטמבר 2018 פרובינציית ניובלה שהייתה אחת מ-4 הפרובינציות שהרכיבו את המחוז פוצלה ממנו והפכה למחוז עצמאי יחד עם 480,609 התושבים שלה. ועל כן נכון ל-2018 בהתאם למפקד שנערך ב-2017 עבור 3 הפרובינציות האחרות שלו, הוא מונה 1,556,805 תושבים, ומדורג שלישי בצ'ילה מבחינת אוכלוסייה. מבחינה מנהלית כאמור הוא מחולק ל-3 פרובינציות: אראוקו, ביוביו וקונספסיון הכוללות 33 קומונות ובירת המחוז היא העיר קונספסיון.

## גאוגרפיה
האלמנט הגאוגרפי הבולט ביותר במחוז הוא נהר ביוביו, הנהר השני באורכו בצ'ילה (380 ק"מ). ראשיתו באגם גאייטואה שבמחוז אראוקניה, אך הוא זורם ברובו בשטח מחוז ביוביו, ונשפך לאוקיינוס השקט במפרץ אראוקו. נהרות בולטים נוספים במחוז כוללים את נהר לאחה, אחד מיובליו של הביוביו, שאורכו 140 ק"מ ובו מצוי גם מפל לאחה, וכן את נהר רנאיקו (130 ק"מ). שלושת האגמים הגדולים במחוז הם אגם יאויאו (40.5 קמ"ר), אגם לאחה (32.5 קמ"ר) ואגם לנאלווה (31 קמ"ר).

בצדו המזרחי של המחוז מתנשאים הרי האנדים, ובהם כמה הרי געש, בהם סיירה ויודה (3,585 מ'), קיאקי (3,164 מ'), קופאווה (2,997 מ'), אנטוקו (2,979 מ') וטולוואקה (2,806 מ').

מול חופי המחוז מספר איים. הגדולים שבהם מוצ'ה (48 קמ"ר וכ-800 תושבים), סנטה מריה (35 קמ"ר וכ-2,200 תושבים) וקיריקינה (אי לא מיושב בשטח של כ-10 קמ"ר, ששימש כמחנה ריכוז לאסירים פוליטיים לאחר ההפיכה הצבאית בצ'ילה (1973) ועד 1975).

בתחומי המחוז פארק לאומי אחד, הפארק הלאומי לגונה דל לאחה, המשתרע על פני 119 קמ"ר.

## פרובינציות וערים
מבחינה מנהלית, מחולק המחוז ל-3 פרובינציות הכוללות 33 קומונות:
ממוזער|ימין|250px|החלוקה לפרובינציות וקומונות של מחוז ביוביו
* פרובינציית אראוקו המערבית מבין פרובינציות המחוז שוכנת דרומית מערבית לקונספסיון. שטחה 5,457 קמ"ר ובשנת 2017 התגוררו בה 166,087 תושבים. בירתה היא לבו.
* פרובינציית ביוביו הפרובינציה המזרחית ביותר במחוז, ללא מוצא לאוקיינוס השקט. שטחה 14,988 קמ"ר ובשנת 2017 התגוררו בה 395,060 תושבים. בירתה היא לוס אנחלס.
* פרובינציית קונספסיון ממוקמת ממערב לפרובינציית ביוביו וצפונית מזרחית לפרובנצית אראוקו, והיא כוללת את המטרופולין של בירת המחוז, קונספסיון. שטחה  5,678 קמ"ר ובשנת 2017 התגוררו בה 995,658 תושבים.250px|ממוזער|שמאל|קונספסיון

## כלכלה
ביוביו הוא אחד המחוזות המתועשים ביותר בצ'ילה, והתעשייה מהווה כ-35% מהתוצר המקומי הגולמי. ענפי התעשייה העיקריים הם פלדה, פטרוכימיה, זיקוק נפט ומספנות. ענף היערנות אף הוא אחד הענפים הבולטים במחוז, וכפועל יוצא מכך גם תעשיית העץ והנייר מפותחת.

32% מתוצרת הדיג של צ'ילה כולה מקורה בביוביו, והדגה כוללת בעיקר דגי סרדין, אנשובי ומקרל, וכן מיני צדפות, רכיכות וסרטנים.

## קישורים חיצוניים

* 

* אתר המחוז 
* 

## הערות שוליים

*
קטגוריה:צ'ילה: מחוזות
1925 בספורט

## [[מרוץ אופני כביש|אופניים]]
* טור דה פראנס - אוטביו בוטקיה ()
* ג'ירו ד'איטליה -אלפרדו בינדה ()

## טניס

### המנצחות בתחרויות הגראנד סלאם
* אליפות אוסטרליה הפתוחה - דפנה קוזנס ()
* אליפות צרפת הפתוחה - סוזן לנגלן () 
* אליפות וימבלדון - סוזן לנגלן ()
* אליפות ארצות הברית הפתוחה - הלן וילס ()

### המנצחים בתחרויות ה[[גראנד סלאם (טניס)|גראנד סלאם]]
* אליפות אוסטרליה הפתוחה - ג'יימס אנדרסון ()
* אליפות צרפת הפתוחה -רנה לקוסט ()
* אליפות וימבלדון - רנה לקוסט () 
* אליפות ארצות הברית הפתוחה - ביל טילדן ()

### [[גביע דייוויס]]

נבחרת גביע דייוויס של ארצות הברית ניצחה את נבחרת צרפת עם התוצאה 5:0

## [[כדורגל]]
### [[קופה אמריקה]]
* נבחרת ארגנטינה זוכה בטורניר.

### כדורגל לפי מדינות
#### [[כדורגל באיטליה|איטליה]]
* בולוניה 1909 זוכה באליפות.

#### [[כדורגל באנגליה|אנגליה]]
* האדרספילד טאון זוכה באליפות.
* שפילד יונייטד זוכה בגביע.

#### [[כדורגל בארגנטינה|ארגנטינה]]
* ליגת העל הארגנטינאית, התאחדות AAF- הוראקן מבואנוס איירס זוכה באליפות
* ליגת העל הארגנטינאית, התאחדות AAmF - ראסינג קלוב מאבז'אנדה זוכה באליפות

#### [[כדורגל בברזיל|ברזיל]]
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - בן בנטו סאן פאולו זכה באליפות
* אליפות ריו דה ז'ניירו בכדורגל - פלמנגו  זכה באליפות

#### [[כדורגל בגרמניה|גרמניה]]
* נירנברג זוכה באליפות.

#### [[כדורגל בספרד|ספרד]]
* ברצלונה זוכה בגביע.

### קבוצות שנוסדו
#### אירופה
* זניט סנקט פטרבורג -  
* אולימפיאקוס - 

## [[כדורסל]]
* ליגת העל האיטלקית בכדורסל - קבוצת ASSI Milano

### קבוצות שנוסדו
* רייר ונציה ()

## [[מרוץ מכוניות]]
* מרוצי הגרנד פרי למכוניות 
** צרפת - רובר בנוא/אלברט דיבוי () במכונית מתוצרת דלאג'
** איטליה - גסטון ברילי-פרי () במכונית מתוצרת אלפא רומיאו
* אינדי 500 - פטר דה פאולו () במכונית מתוצרת דואנסברג

## [[שחייה]]
### שיאי עולם

#### שחייניות
* ארנה מרי ()
5 באפריל בלייפציג, גרמניה - שיא עולם ראשון במשחה ל-200 מטר חזה בתוצאה של 3:20.2 דקות 
* את'ל מקגארי ()
6 באוגוסט בדטרויט, ארצות הברית - שיא עולם ראשון במשחה ל-800 מטר חופשי בתוצאה של 12:58.2 דקות 
15 באוגוסט באינדיאנפוליס, ארצות הברית - שיא עולם ראשון במשחה ל-800 מטר חופשי בתוצאה של 12:56.0 דקות 
31 בדצמבר בקוראל גייבלס, ארצות הברית - שיא עולם חדש במשחה ל-1500 מטר חופשי בתוצאה של 24:07.6 דקות 

#### שחיינים
ארנה בורג ()
*25 באוגוסט בהארנס, שוודיה - שיא עולם חדש במשחה ל-800 מטר חופשי בתוצאה של 10:37.4 דקות 
*11 בספטמבר בסטוקהולם, שוודיה - שיא עולם חדש במשחה ל-400 מטר חופשי בתוצאה של 4:50.3 דקות 
ג'וני וייסמילר ()
* 9 בדצמבר -  במקיספורט, ארצות הברית - שיא עולם חדש במשחה ל-200 מטר חופשי בתוצאה של 2:15.2 דקות 

## קישורים חיצוניים

*
יריד ההבלים (סדרה, 1998)

**יריד ההבלים** (באנגלית: **Vanity Fair**) היא סדרת טלוויזיה משנת 1998, עיבוד לספר באותו שם מאת ויליאם מייקפיס תאקרי. את התסריט כתב אנדרו דייוויס.

שני עיבודים נוספים נעשו לרומן בהפקת ה-BBC בשנת 1967 ובשנת 1987.

## תקציר עלילה
ראו תקציר עלילה בערך "יריד ההבלים".

## צוות השחקנים
* נטשה ליטל - בקי שארפ
* פרנסס גריי - אמיליה סדלי
* דייוויד רוס - מר סדלי
* פיליפ גלניסטר - ויליאם דובין
* מישל דוטריס - גברת סדלי
* ג'אנין דוביצקי - גברת ביוט קרולי
* אנטון לסר - מר פיט קרולי
* נתניאל פרקר - רודון קרולי
* ג'רמי סוויפט - ג'וס סדלי
* טום וורד - ג'ורג' אוסבורן
* סטיבן פרוסט - ביוט קרולי
* טים וודוורד - מר ג'ון אוסבורן
* ג'נט דייל - מיס בריגס
* פרנסס טומלטי - גברת או'דאוד
* מארק למברט - מייג'ור או'דאוד
* דייוויד בראדלי - סר פיט קרולי
* ג'ון סורמן - הורוקס
* מרים מרגוליס - מיס קרולי
* דניאל הרט - הדגלן סטובל
* אביגיל ת'או - ג'יין אוסבורן
* בריאן פרינגל - רגלס
* לינאל הפט - מוס
* אלינור ברון - ליידי בראקרס
* שרה קרודן - ליידי בלנש
* גרהם קרודן - לורד בראקרס
* סילבסטרה לה טוזל - ליידי ג'יין קרולי
* ג'ררד מרפי - לורד סטיין
* רוברט קול - רודון הקטן
* זורן וייז - ג'ורג' הקטן
* ג'ואנה סקנלן - ליידי קרולי
* ויקי פפרדין - אן דובין
* רוג'ר אשטון-גריפית'ס - המלך ג'ורג' הרביעי


## פרסים
זכייה:
* 1999 - פרס Television and Radio Industries Club - תוכנית השנה של ה-BBC
* 1999 - Banff Television Festival - פרס השופטים
* 1999 - Biarritz International Festival of Audiovisual Programming - סדרת הטלוויזיה הטובה ביותר; השחקנית הטובה ביותר (נטשה ליטל), תסריט
מועמדות:
* 1999 פרס האקדמיה הבריטית לאומנויות הקולנוע והטלוויזיה - סדרת הדרמה הטובה ביותר, השחקנית הטובה ביותר, עיצוב תלבושות הטוב ביותר, עריכה הטובה ביותר, מוזיקה מקורית הטובה ביותר והצילום הטוב ביותר

## קישורים חיצוניים

* ביקורת בניו יורק טיימס
* הסדרה "יריד ההבלים" באתר BBC Programmes

קטגוריה:סדרות טלוויזיה בריטיות שעלו לשידור בשנות ה-1990
קטגוריה:סרטים באנגלית
קטגוריה:סרטי 1998
קטגוריה:סדרות דרמה בריטיות
קורט זומה

**קורט האפי זומה** (בצרפתית **Kurt Happy Zouma**; נולד ב-27 באוקטובר 1994 בליון, צרפת) הוא כדורגלן צרפתי המשחק בעמדת הבלם בקבוצת צ'.פ.ר. קלוז' מליגת העל הרומנית.

## קריירה
זומה החל לשחק כדורגל בגיל 9 בקבוצה מקומית, בגיל 15 עבר לסנט אטיין בה הוסט לעמדת הבלם לאחר ששיחק כחלוץ. ב-31 באוגוסט 2011 ערך את הופעתו הבכורה בקבוצה בגיל 16 בניצחון 1–3 על בורדו בגביע הליגה. ב-19 בנובמבר 2011 הבקיע את שערו הראשון בקבוצה בניצחון 0–2 על ניס. בעונת 2013/2014 זכה עם הקבוצה בגביע הליגה הצרפתית.

ב-31 בינואר 2014 הודיעה צ'לסי על צירופו של זומה תמורת 12 מיליון פאונד. את הופעת הבכורה שלו במדי המועדון ערך זומה במשחק ידידות נגד וייקומב וונדררס אז גם הבקיע שער בכורה בניצחון 2–1. ב-24 בספטמבר 2014 ערך את הופעתו הבכורה בצ'לסי בניצחון 1–2 על בולטון וונדררס בו הבקיע את שערו הראשון במסגרת הגביע האנגלי. ב-21 ביולי 2017 הושאל זומה לסטוק סיטי לעונה אחת. ב-10 באוגוסט 2018 הושאל לעונה אחת לאברטון.

ב-28 באוגוסט 2021 חתם זומה לארבע שנים בוסטהאם יונייטד. באוגוסט 2024 הושאל זומה לאל-אורובה מהליגה הסעודית השנייה.

ב-3 בספטמבר 2025 חתם בצ'.פ.ר. קלוז'.

## התעללות בבעלי חיים
ב-7 בפברואר 2022 פורסם סרטון של זומה מתעלל בחתול שלו. זומה הוקע על ידי הקבוצה שלו ועל ידי התאחדות ההגנה על בעלי חיים של הממלכה הבריטית (RSPCA). לאחר מכן הקבוצה קנסה אותו בקנס המקסימלי האפשרי (250 אלף ליש"ט). ב-8 בפברואר הוגשה תלונה במשטרה נגד זומה על התעללות בבעלי חיים, חתוליו הנפגעים נלקחו ממנו על ידי ראשויות הרווחה הבריטיות, ונפתחה נגדו חקירה פלילית במהלך היום על ידי משטרת אסקס. ב-9 בפברואר הודיעה אדידס על ביטול הסכם הליווי שלו. בהמשך הודיעה גם נותנת החסות של וסטהאם (הקבוצה שלו) Vitality על הפסקת החסות בגלל מעשיו הנפשעים של זומה וגם ספונסר נוסף.

## תארים
;סנט אטיין
*גביע הליגה הצרפתית - 2013
;צ'לסי
*גביע הפוטבול ליג - 2015
*אליפות אנגליה: 2015, 2017
*ליגת האלופות: 2020/2021
*הסופר קאפ האירופי: 2021

;צרפת
*גביע העולם בכדורגל עד גיל 20: 2013

## קישורים חיצוניים

## הערות שוליים

קטגוריה:בלמי כדורגל צרפתים
קטגוריה:כדורגלנים צרפתים
קטגוריה:כדורגלני צ'לסי
קטגוריה:כדורגלני סנט אטיין
קטגוריה:כדורגלני סטוק סיטי
קטגוריה:כדורגלני אברטון
קטגוריה:כדורגלני וסטהאם יונייטד
קטגוריה:כדורגלני נבחרת צרפת
קטגוריה:ליון: כדורגלנים
קטגוריה:כדורגלני יורו 2020
קטגוריה:כדורגלני צ'.פ.ר. קלוז'
קטגוריה:צרפתים שנולדו ב-1994
גירמיי גבריסלסי

**גירמיי גבריסלסי** (בתיגרינית: **ግርማይ ገብረስላሰ**; נולד ב-14 בנובמבר 1995) הוא אתלט אריתריאי. הוא אלוף העולם (בייג'ינג 2015) בריצת מרתון. בכך היה לאתלט הצעיר ביותר שזכה במדליית זהב בריצת מרתון באליפות עולם ולאתלט האריתריאי הראשון בהיסטוריה שזכה במדליית זהב באליפות עולם.

במרתון ניו יורק שנערך ב-6 בנובמבר 2016, זכה במקום הראשון משסיים בזמן של 2:07:51 והיה לרץ הצעיר ביותר בתולדות מרתון זה שזכה במקום הראשון.

## שיאים אישיים
* ריצת 10000 מטר: 28:33.37  דקות (2012)
* ריצת 10 ק"מ: 28:21 דקות (2014)
* ריצת 15 ק"מ: 42:43 דקות (2014)
* ריצת 20 ק"מ: 57:07 דקות (2014)
* ריצת חצי מרתון: 1:00:09 שעות (2013)
* ריצת 25 ק"מ: 1:13:42 שעות (2014)
* ריצת 30 ק"מ: 1:28:46 שעות (2014)
* ריצת מרתון: 2:07.47 שעות (2015)

## קישורים חיצוניים

קטגוריה:אלופי עולם באתלטיקה
קטגוריה:אתלטים אריתריאים
קטגוריה:רצי מרתון
קטגוריה:אריתריאים שנולדו ב-1995
סיגנוס

**סִיגְנוס** (**Cygnus**) היא מילה לטינית שמשמעותה "ברבור", ומקורה מהיוונית העתיקה κύκνος (קיגנוס).
פריפלזמה

[שמאל|ממוזער|220px|תרשים כללי המתאר את ההבדלים במבנה [חיידקים גראם-חיוביים וגראם-שליליים. שימו לב להבדלים בגודל החלל הפריפלזמי (תכלת) ובעובי הדופן הפפטידוגליקנית]]
**פריפלזמה** (באנגלית: **Periplasm**) הוא חומר מרוכז המזכיר בהרכבו ג'ל ומכיל תערובת של יונים וחלבונים הנחוצים לחיידקים על מנת לבצע מגוון פעילויות מטבוליות וכן לשמור על לחץ אוסמוטי תקין. חומר זה מצוי בתוך חלל הקרוי **חלל פריפלזמי** (Periplasmic space) אשר "כלוא" בין קרום התא לקרום החיצוני בחיידקים גראם-שליליים ובין קרום התא לדופן הפפטידוגליקנית בחיידקים גראם-חיוביים. גודל החלל הפריפלזמי (וכפועל יוצא גם כמות הפריפלזמה) אינו זהה בקרב חיידקים גראם-שליליים וחיוביים; גודל החלל הפריפלזמי בחיידקים גראם-שליליים גדול בהרבה מזה של חיידקים גראם-חיוביים ועשוי לתפוס עד 40% מנפח התא החיידקי.

## הרכב הפריפלזמה
שמאל|ממוזער|250px|תרשים כללי המתאר את מבנה התא החיידקי. החלל הפריפלזמי מסומן בספרה 3
הפריפלזמה מורכבת מתערובת של אנזימים, יונים וחלבונים תפקודיים אחרים שנחוצים לחיידקים על מנת לבצע מגוון פעילויות מטבוליות חיוניות. תערובת הפריפלזמה מכילה שלל אנזימים ליטיים שתפקידם לבצע מטבוליזם למקרומולקולות שונות (פרוטאזות, פוספטאזות, נוקלאזות, ליפאזות, וכיוצ"ב). אנזימים נוספים שנמצאים בפריפלזמה נוטלים תפקיד בשרשרת מעבר האלקטרונים בתהליך של זרחון חמצוני, בתהליך סינתזת הדופן הפפטידוגליקנית, בשינוע מטבוליטים בין הקרום החיצוני/דופן לקרום התא (סוכרים, חומצות אמינו, ויטמינים) וכן בשמירה ועזרה בקיפול יעיל של חלבונים חיידקיים (שפרונים).

בחיידקים פתוגניים מאוחסן חלק גדול מהאנזימים הליטיים (קולגנאזות, פרוטאזות, היאלורונידאזות), הטוקסינים והאנזימים שמקנים עמידות לאנטיביוטיקות (בטא לקטמאזות) בפריפלזמה. 

## הערות שוליים

קטגוריה:בקטריולוגיה
קטגוריה:אנטומיה תאית
טירת בראן

שמאל|ממוזער|250px|טירת בראן
**טירת בראן** (ברומנית: **Castelul Bran**) היא טירה ברומניה הממוקמת בעיירה בראן על גבול מונטניה וטרנסילבניה.

## היסטוריה
ב-1212 הוקמה במקום  טירה עשויה מעץ על ידי המסדר הטבטוני, אך ב-1242 היא נהרסה על ידי המונגולים. האזכור הראשון בכתובים של הטירה הוא במסמך של לאיוש הראשון, מלך הונגריה שבו הוא מרשה לסקסונים מקרונשטדט (בראשוב) להקים טירה עשויה מאבן על חשבונם.

הטירה הוקמה ב-1382, בעקבות הקמתה מקימיה קיבלו פטור מתשלום מיסים למשך מספר מאות. בעקבות הקמת הטירה היישוב בראן החל להתפתח. בין 1438–1442 הטירה שימשה להגנה במלחמה נגד העות'מאנים.

הטירה החליפה בעלים מספר פעמים. היא הייתה בבעלותו של מירצ'ה הזקן, יותר מאוחר היא הועברה לבעלותם של תושבי בראשוב. לאחר מלחמת העולם הראשונה תושבי בראשוב העניקו את הטירה במתנה למלכת רומניה מארי והטירה החלה לשמש בתור מעון קיץ של משפחת המלוכה הרומנית עד 1947 אז נאלצו לוותר על כתרם.

ב-2006 הטירה הוחזרה לדומיניק הבסבורג, נכדה של המלכה מארי, ב-2007 הטירה הוצעה למכירה, אך ב-2009 הוחלט להשאיר את הטירה בתור מוזיאון.

## מוזיאון
ב-1957 נפתח מוזיאון בטירה. לטירה, המוצגת לתיירים בתור "טירת דרקולה", יש למעשה קשר דל לולאד המשפד (ולא ידוע אם שהה בה בעצמו). הטירה התפרסמה בעיקר בזכות הרומן של ברם סטוקר, "הרוזן דרקולה".

## גלריית תמונות

## קישורים חיצוניים

* 
* הטירה של דרקולה? לא בטוח, אבל טירת בראן שווה ביקור גם ככה

בראן
בראן
קטגוריה:דרקולה
כריסטינה שוואניץ

**כריסטינה שוואניץ** (בגרמנית: **Christina Schwanitz**; נולדה ב-24 בדצמבר 1985) היא אתלטית גרמניה. היא אלופת העולם (בייג'ינג 2015) ואלופת אירופה פעמיים ברציפות (ציריך 2014 ואמסטרדם 2016) בהדיפת כדור ברזל.

## ביוגרפיה
שוואניץ נולדה בדרזדן, סקסוניה.

### 2005
באליפות העולם שנערכה בהלסינקי, פינלנד בשנת 2005 סיימה שוואניץ במקום תשיעי בהדיפת כדור ברזל בתוצאה של 18.02 מטר.

### 2008
באולימפיאדת בייג'ינג (2008) סיימה שוואניץ במקום 11 בהדיפת כדור ברזל בתוצאה של 18.27 מטר.

### 2009
באליפות העולם שנערכה בברלין, גרמניה בשנת 2009 סיימה שוואניץ במקום 12 בהדיפת כדור ברזל בתוצאה של 17.84 מטר.

### 2011
באליפות העולם שנערכה בטגו, קוריאה הדרומית בשנת 2011 סיימה שוואניץ במקום 12 בהדיפת כדור ברזל בתוצאה של 17.96 מטר.

### 2012
באליפות אירופה שנערכה בהלסינקי, פינלנד ביוני 2012 סיימה שוואניץ במקום חמישי בהדיפת כדור ברזל בתוצאה של 18.25 מטר.

באולימפיאדת לונדון (2012) סיימה שוואניץ במקום עשירי בהדיפת כדור ברזל בתוצאה של 18.47 מטר.

### 2013
#### סגנית אלופת העולם
באליפות העולם שנערכה במוסקבה, רוסיה בשנת 2013 זכתה שוואניץ במדליית כסף בהדיפת כדור ברזל בשיא אישי חדש של 20.41 מטר, אחרי ואלרי אדמס מניו זילנד (20.88 מטר) ולפני גונג ליז'יאאו
מסין (19.95 מטר).

### 2014
#### סגנית אלופת עולם באולם
באליפות העולם באולם שנערכה בסופוט, פולין במרץ 2014 זכתה שוואניץ במדליית כסף בהדיפת כדור ברזל בתוצאה של 19.94 מטר, אחרי ואלרי אדמס (20.67 מטר) ולפני גונג ליז'יאאו (19.24 מטר).

#### אלופת אירופה
באליפות אירופה שנערכה בציריך, שווייץ באוגוסט אותה שנה זכתה שוואניץ במדליית זהב בהדיפת כדור ברזל בתוצאה של 19.90 מטר, לפני יבגניה קולודקו מרוסיה (19.39 מטר) ואניטה מרטון מהונגריה (19.04 מטר).

### 2015
בתחרות שנערכה בבייג'ינג, סין ב-20 במאי 2015 קבעה שוואניץ בהדיפת כדור ברזל את תוצאת השנה בעולם ושיא אישי חדש של 20.77 מטר.

#### אלופת עולם
באליפות העולם שנערכה בבייג'ינג באוגוסט אותה שנה זכתה שוואניץ במדליית זהב בהדיפת כדור ברזל בתוצאה של 20.37 מטר, לפני גונג ליז'יאאו (20.30 מטר) ומישל קרטר מארצות הברית (19.76 מטר).

## שיאים אישיים
### אצטדיון
* הדיפת כדור ברזל: 20.77 מטר (2015)

### אולם
* הדיפת כדור ברזל: 20.05 מטר (2014)

## קישורים חיצוניים

קטגוריה:הודפות כדור ברזל גרמניות
קטגוריה:אלופות עולם באתלטיקה
קטגוריה:אתלטיות באולימפיאדת בייג'ינג (2008)
קטגוריה:אתלטיות באולימפיאדת לונדון (2012)
קטגוריה:אתלטיות גרמניות באולימפיאדת טוקיו (2020)
קטגוריה:אתלטיות גרמניות באולימפיאדת ריו דה ז'ניירו (2016)
קטגוריה:גרמניות שנולדו ב-1985
קטגוריה:גרמנים שנולדו ב-1985
קטגוריה:הודפות כדור ברזל באולימפיאדת טוקיו (2020)
חבורת 7ג'

**חבורת 7ג**' (באנגלית: **The 7D**) הידועה גם כ"חבורת 7 גמדים" (באנגלית: "The 7 Dwarfs") היא סדרת אנימציה המבוססת על הסרט "שלגייה ושבעת הגמדים". הסדרה משודרת בדיסני XD בארצות הברית החל מ-7 ביולי 2014. בישראל, הסדרה משודרת בערוצים דיסני ג'וניור וערוץ דיסני ישראל החל מדצמבר 2014. העונה הראשונה כללה 24 פרקים והסתיימה בארצות הברית ב-12 בספטמבר 2015.

ב-2 בדצמבר 2014 הסדרה חודשה לעונה שנייה, העונה עלתה ב-23 בינואר 2016. ב-25 באפריל 2016 נודע כי זו תהיה העונה האחרונה של הסדרה.

## עלילה
הסדרה מתרחשת בעולם המופלא של שמחה-ליווד, שבו המלכה עונג מסתמכת על שבעת הגמדים - עליזי, ביישני, ישנוני, אפצ'י, שטיא, רטנוני ודוק, שישמרו על ביטחון הממלכה. בדרכם של הגמדים עומדים שני נבלים מרושעים בשם גרים והילדי האפלוליים, שמתכננים להשתלט על הממלכה באמצעות גנבת האוצרות הקסומים שנמצאים במכרה של שבעת הגמדים. שבעת הגמדים, השונים זה מזה באופיים, תמיד מצליחים להציל את המצב ולשלוח את הילדי ואת גרים בחזרה למאורת הרשע שלהם.

## דמויות
### שבעת הגמדים
***עליזי (Happy)** - גמר אשר מסתדר עם כולם ומשתמש באנרגיה החיובית שלו על מנת לראות את הצד הטוב בכל דבר, אפילו כאשר אין צד טוב.
***רטנוני (Grumpy)** - גמד שלילי, הוא יציל את המצב אבל הוא יתלונן על כך כל הזמן.
***דוק (Doc)** - גמד חכם ובונה דברים. למרות שהוא יודע המון, הידע שלו לא תמיד מהימן.
***שטיא (Dopey)** - גמד שמח וקליל. אמנם הוא לא מדבר אך הפעולות שלו מדברות בעד עצמן. הוא חקיין ופנטומימאי מעולה.
***אפצ'י (Sneezy)** - לא משנה במה מדובר, ככל הנראה אפצ'י יהיה אלרגי לזה. אפצ'י יכול למקד את העיטושים החזקים שלו בדיוק רב כדי להציל את המצב.
***ישנוני (Sleepy)** - גמד ישנוני אשר תמיד זקוק לתנומה, אפילו במהלך הרפתקה סוערת. הוא מצליח לסיים משימות תוך כדי שינה יותר ממה שאחרים יכולים כשהם ערים לגמרי.
***ביישני (Bashful)** - גמד ביישן אבל כשהעניינים הופכים לקשים הוא נכנס לפעולה והוא אחד מהיותר אמיצים מכל חבורת 7ג'.

### האפלוליים
***הילדי (Hildy)** - מכשפה אשר התחתנה ממש לאחרונה והיא מאוד מפונקת ועצבנית. אבל יותר מכל היא רוצה להיות שליטת שמחה-ליווד, מדברת בקול תינוקי לגרים.
***גרים (Grim)** - בעלה האוהב של הילדי. למרות שיש לו שאיפות גדולות, חסר לו כישרון בתחום הקסמים לכן הקסמים שלו תמיד משתבשים.

### דמויות נוספות משמחה-ליווד
***המלכה עונג (Queen Delightful) -** השליטה טובת הלב והאהובה של שמחה-ליווד. היא נדיבה, שמחה ותמיד מוכנה לחגוג.
***לורד סטארצ'בוטום (Lord Starchbottom)** - השליש ועוזר המלכה הנאמן. הוא טוב בתחומים רבים אך לא מומחה באף אחד מהם.

## מדבבים

## שידור

## קישורים חיצוניים
* 

## הערות שוליים

קטגוריה:דיסני: סדרות טלוויזיה
קטגוריה:שלגיה של דיסני
קטגוריה:סדרות הנפשה אמריקאיות
קטגוריה:תוכניות טלוויזיה באנגלית
קטגוריה:דיסני ג'וניור: סדרות
קטגוריה:סדרות טלוויזיה אמריקאיות שעלו לשידור בשנת 2014
משחק הכוכבים העולים (NBA)

[ממוזער|שמאל|250px|[כרמלו אנתוני מטביע במהלך משחק הכוכבים העולים ב-2004]]
**משחק הכוכבים העולים** (באנגלית: **Rising Stars Challenge**) הוא משחק ראווה שנתי שנערך במסגרת ליגת ה-NBA כחלק מסוף-שבוע האולסטאר. במשחק, שמתקיים ביום שישי שלפני משחק האולסטאר, מתמודדים שחקני NBA מצטיינים בשנתם הראשונה (רוקיז) והשנייה (סופמורז), המתחלקים לקבוצות על פי ארץ מוצאם: בקבוצה אחת משחקים שחקנים ילידי ארצות הברית, ובקבוצה השנייה שחקנים שאין להם אזרחות אמריקאית. עד שנת 2012 נקרא האירוע בשם **משחק הרוקיז** (**Rookie Challenge**), והתמודדו בו נבחרת רוקיז ונבחרת סופמורס אחד כנגד השנייה. המאמנים במשחק הם שני עוזרי המאמן הבכירים של מאמני משחק האולסטאר.

## היסטוריה
משחק הרוקיז, שנערך לראשונה בעונת , כלל במקור שחקני רוקיז בלבד שחולקו לשתי קבוצות באופן רנדומלי. בעונת  שונה מעט פורמט המשחק, כאשר הרוקיז שובצו לשתי קבוצות על פי האזור בו משחקת קבוצתם המקורית, ובכך הקביל משחק הרוקיז למשחק האולסטאר, בו מתמודדות קבוצות המזרח והמערב אחת נגד השנייה. בעונת  לא התקיים כלל שבוע האולסטאר בעקבות שביתת השחקנים וקיצור העונה. כתוצאה מכך, משחק הרוקיז של העונה העוקבת הפגיש בין שחקני הרוקיז לשחקני הסופמורז, שהחמיצו את המשחק הקודם שבוטל. מאז אותה עונה, נשאר המשחק במתכונת זו בה משתתפים גם שחקני העונה השנייה, בנוסף לרוקיז. בין עונות - חלוקת השחקנים לשתי הקבוצות נעשתה באמצעות שני "מנהלי קבוצות" שבחרו שחקנים לקבוצתם מתוך כלל הרוקיז והסופמורז שנבחרו למשחק. בשנתיים הראשונות של פורמט זה, שני מנהלי הקבוצות היו שאקיל אוניל שניהל את "קבוצת שאק" וצ'ארלס בארקלי שניהל את "קבוצת צ'אק", ובעונת 2014 המנהלים היו גרנט היל (קבוצת היל) וכריס ובר (קבוצת ובר). מתכונת המשחק שונתה שוב בעונת , בה השחקנים המשתתפים חולקו לקבוצת "ארצות הברית" וקבוצת "העולם" שהתחרו זו בזו.

## תוצאות המשחקים

## סגלי הקבוצות באולסטאר 2020

## שיאי המשחק
**נקודות:**
* קווין דוראנט - 46 (2009)
* קנת' פאריד - 40 (2013)
* ראסל וסטברוק - 40 (2010)

**ריבאונדים:**
* אנדרה דראמונד - 25 (2014)
* דואן בלייר - 23 (2010)
* אלטון ברנד - 21 (2000)

**אסיסטים:**
* ג'ון וול - 22 (2011)
* כריס פול - 17 (2007)
* דיארון פוקס - 16 (2019)

**שלשות:**
* דניאל גיבסון - 11 (2011)
* ג'מאל מארי - 9 (2017)
* פרנק קמינסקי - 9 (2017)

## קישורים חיצוניים

*היסטוריית המשחק באתר ה-NBA

## הערות שוליים

אולסטאר
קטגוריה:אולסטאר ה-NBA
מופע חימום

[ממוזער|[דני ליטני בהופעת חימום לזמר ג'ו קוקר באמפי הגלבוע, ישראל.]]
**מופע חימום** או **הופעת פתיחה** היא הופעה בידורית, למשל מוזיקלית או קומית, המוצגת לפני תחילת המופע המרכזי, שלשמו הגיע הקהל. לעיתים נדירות, מופע החימום יוצג שוב בסוף האירוע, לבדו או בשילוב עם המופע המרכזי.

הופעת הפתיחה משמשת ל"חימום" הקהל, והיא מעוררת ומלהיבה אותו לקראת המופע המרכזי.

בהופעות רוק מופע הפתיחה יבוצע לרוב על ידי להקה חדשה בעלת קהל יעד דומה לזה של האומן הראשי. למשל הלהקה קרח תשע שימשה כלהקת חימום בהופעות של להקת מוניקה סקס ושל אביב גפן והתעויוט.

בסיבובי הופעות ייתכן שייערכו מופעי חימום שונים בחלקים שונים של המסע.

## קישורים חיצוניים

* 

קטגוריה:סטנדאפ
קטגוריה:סיבובי הופעות
קטגוריה:קונצרטים
ג'ון ראטר

**ג'ון מילפורד ראטר** (**John Milford Rutter**; נולד ב-24 בספטמבר 1945) הוא מלחין, מנצח, מעבד מוזיקלי ומפיק מוזיקלי בריטי, המתמחה בעיקר במוזיקה כנסייתית ובמוזיקה מקהלתית. בעל תואר מפקד במסדר האימפריה הבריטית.

## ביוגרפיה
ג'ון ראטר נולד בלונדון בשנת 1945 ולמד בבית הספר הייגייט. את חינוכו המוזיקלי הראשוני קיבל כנער מקהלה בבית הספר, לאחר מכן למד מוזיקה באוניברסיטת קיימברידג'. כבר בעת לימודיו בקיימברידג' כתב כמה יצירות שאף הוקלטו. ראטר היה חבר במקהלה באוניברסיטת קיימברידג' ובן השנים 1975 -1979 ניהל את המקהלה והביא אותה להצלחה בינלאומית. בשנת 1981 הקים ראטר מקהלה משלו, זמרי קיימברידג', איתה הוא מקליט עד היום יצירות של מוזיקה כנסייתית, יצירות פרי עטו ויצירות נוספות.

במקביל לקריירה כמנצח מקהלה, עסק ראטר בהלחנה, בעיקר של מוזיקה דתית, זאת על אף שראטר העיד על עצמו שאיננו אדם דתי. בשנת 1974 בוצעה לראשונה הקנטטה שלו "גלוריה" וזכתה להצלחה, בשנת 1985 כתב ראטר רקוויאם שזכה גם הוא להצלחה רבה. בשנת 1990 כתב יצירה מוצלחת נוספת מגניפיקט. יצירות אלו ואחרות פרסמו את ראטר בעולם, והוא נחשב למלחין חשוב. 

ראטר ערך כמה ספרים ואנתולוגיות העוסקים במוזיקה כנסייתית, בין השאר האנתולוגיה של אוניברסיטת אוקספורד למוזיקה קולית.

### הוקרה, הערכה ופרסים
ראטר נחשב למלחין חשוב ומוערך, במיוחד בארצות הברית, אך גם בבריטניה ובעולם כולו. יצירות רבות פרי עטו מבוצעות ומוקלטות והוא נחשב למנצח ומרצה מבוקש. בשנת 1988 מונה לחבר בגילדת המוזיקה הכנסייתית בבריטניה, בשנת 1996 קיבל תואר דוקטור למברת' מהארכיבישוף מקנטרברי ובשנת 2007 קיבל מהמלכה אליזבת השנייה תואר אבירות במסדר האימפריה הבריטית. בחגיגות היובל למלכה אליזבת, בשנת 2002, הושמעה הלחנתו למזמור ק"ן בתהילים בקתדרלת סנט פול בלונדון, ובשנת 2011 הלחין במיוחד יצירה שהושמעה בחתונת הנסיך ויליאם וקתרין מידלטון.

## קישורים חיצוניים

* 

* אתר האינטרנט האישי של ראטר
* ראטר באתר הוצאת אוניברסיטת אוקספורד
* 

קטגוריה:מנצחים בריטים
קטגוריה:מלחיני רקוויאם
קטגוריה:מלחינים בריטים במאה ה-20
קטגוריה:מלחינים בריטים במאה ה-21
קטגוריה:בריטים שנולדו ב-1945
רקוויאם (ראטר)

**הרקוויאם של ראטר** הוא יצירה פרי עטו של המלחין הבריטי ג'ון ראטר המבוססת על הרקוויאם הקתולי. ראטר בחר להשתמש בטקסט הליטורגי של הרקוויאם, אך להשמיט את החלקים העוסקים ביום הדין, במיוחד מזמור הדיאס אירה, ובמקומם להכניס שני מזמורי תהילים. הרקוויאם של ראטר נחשב לאחד הרקוויאמים החשובים של המאה העשרים ולאחת מהלחנותיו החשובות ביותר של ראטר.

## הלחנה וביצוע
הרקוויאם של ראטר הולחן בשנת 1985 והוקדש לאביו של המלחין שנפטר באותה השנה, פרק אחד מהיצירה (מזמור כ"ג מתהילים), הולחן על ידי ראטר כבר בשנת 1974 אך ראטר החליט לכלול אותו ברקוויאם. הופעת בכורה חלקית של הרקוויאם התבצעה ב-14 במרץ 1985 בכנסייה הפרסביטריאנית פרימונט בסקרמנטו ובכורה מלאה התקיימה ב-13 באוקטובר באותה השנה בכנסייה המתודיסטית בדאלאס שבטקסס. היצירה זכתה להצלחה מידית, בחצי השנה הראשונה לאחר הבכורה של היצירה בוצעה היצירה יותר מ-500 פעמים בארצות הברית בלבד. בשל האופי הנוגה אך המנחם של הרקוויאם, הוא היה ליצירה המוזיקלית המועדפת שבוצעה בטקסי הזיכרון הרבים שהתקיימו בארצות הברית לאחר פיגועי 11 בספטמבר.

## היצירה
ג'ון ראטר, בהשראת הרקוויאם של פורה והרקוויאם של דיריפלה, בחר להשמיט מן הטקסט הליטורגי של הרקוויאם את מזמור הדיאס אירה, וקטעים נוספים העוסקים בפחד מהמוות ומיום הדין. במקום קטעים אלו הוסיף ראטר, בהשראת הרקוויאם הגרמני של יוהנס ברהמס שני מזמורי תהילים המשולבים בין פרקי הרקוויאם: מזמור ק"ל ("שיר המעלות ממעמקים") ומזמור כ"ג ("מזמור לדוד ה' רועי לא אחסר"). סגנונה של היצירה נוגה, מהורהר ומנחם ולא דרמטי ומפחיד כמו ברקוויאמים אחרים. 

היצירה הולחנה לעוגב, סולנית סופרן, מקהלה של ארבע קולות ותזמורת. ישנן שתי גרסאות ליצירה אותן הוציא המלחין, אחת להרכב של תזמורת מלאה ומתאים לאולמות הקונצרטים ואחת לתזמורת קאמרית קטנה ומתאים לטקסי לוויה בכנסיות.

ביצוע ממוצע של היצירה אורך כ-40 דקות.

## סדר הפרקים
* Requiem aeternam
* Out of the deep ("ממעמקים"; מזמור ק"ל)
* Pie Jesu
* Sanctus
* Agnus Dei
* The Lord is my shepherd ("ה' רועי"; מזמור כ"ג)
* Lux aeterna

## לקריאה נוספת
* עדה ברודסקי (עורכת), **ספר הליטורגיקה**, (מילים לצלילים חלק ד'), ירושלים: הוצאת כרמל, תשע"ג, עמ' 255-260.

## קישורים חיצוניים

## הערות שוליים

ראטר
ריכרד פון שוברט

**אדולף לודוויג תיאודור ריכרד פון שוּבּרט** (בגרמנית: **Adolf Ludwig Theodor Richard von Schubert**; 19 באפריל 1850 – 13 במאי 1933), היה גנרל גרמני, שפיקד על קורפוסים ועל ארמיות במלחמת העולם הראשונה.

## ביוגרפיה
### תחילת הקריירה
פון שוברט נולד בפוזן לתאודור ועמליה פון שוברט שהיו בעלי אחוזה בשלזיה. אחיו הגדול קונרד היה אף הוא גנרל לוטננט בצבא הגרמני, ולאחר מכן היה פוליטיקאי. בשנת 1867 התגייס פון שוברט לצבא הפרוסי, ולחם במלחמת פרוסיה צרפת. פון שוברט מילא בצבא תפקידי פיקוד ומטה. בשנת 1902 מונה למפקד הדיוויזיה ה-39, בשנת 1906 מונה למושל העיר אולם. ובשנת 1907 מונה למפקח על חיל התותחנים.

### מלחמת העולם הראשונה ואחריתו
בפרוץ מלחמת העולם הראשונה מונה פון שוברט למפקד קורפוס המילואים ה-14 שהיה חלק מהארמייה השביעית ולחם בחזית המערבית. הקורפוס בפיקודו נטל חלק בקרב מילוז ולאחר מכן בקרב לורן. ב-18 בספטמבר 1914 מונה למפקד הארמייה השמינית, אך הוא לא פיקד על הארמייה הרבה זמן, ב-9 באוקטובר 1914 הודח פון שוברט עקב החלטתו על נסיגה. ב-27 באוקטובר 1914 מונה פון שוברט למפקד קורפוס המילואים ה-27 שהיה חלק מהארמייה הרביעית, ולחם עימה בקרב איפר הראשון ובקרב איפר השני. לאחר מכן לחם עם הקורפוס שבפיקודו בקרב שמפאן השני ובקרב על הסום.

ב-28 באוגוסט 1916 מונה למפקד הארמייה השביעית, וכן קיבל את העיטור פור לה מריט. ב-11 במרץ 1917 פרש פון שוברט מהפיקוד על הארמייה.

לאחר פרישתו התגורר פון שוברט במרבורג, שם התגורר עד מותו ב-13 במאי 1933.

## ראו גם
* הקיסרות הגרמנית במלחמת העולם הראשונה

## קישורים חיצוניים

* Richard von Schubert na stranici Prussian Machine
* Richard von Schubert na stranici Deutschland14-18.de

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:החזית המזרחית במלחמת העולם הראשונה
קטגוריה:גרמנים במלחמת צרפת–פרוסיה
קטגוריה:מעוטרי פור לה מריט
קטגוריה:מעוטרי צלב הברזל
קטגוריה:אבירי מסדר העיט השחור
קטגוריה:מעוטרי אות מסדר העיט האדום
קטגוריה:מעוטרי עיטור פרידריך
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מפקדי ארמיות בצבא הקיסרות הגרמנית במלחמת העולם הראשונה
קטגוריה:גרמנים שנולדו ב-1850
קטגוריה:גרמנים שנפטרו ב-1933
5BX

ממוזער|ימין|פוסטרים פרסומיים של 5XB וXBX
**5BX** (ראשי תיבות באנגלית של: **Five Basic Exercises**; חמישה תרגילים בסיסיים) הוא שמה של תוכנית אימונים לשמירה על כושר גופני, שפותחה עבור חיל האוויר המלכותי הקנדי (RCAF) בסוף שנות ה-50 של המאה ה-20 ופורסמה לראשונה ב-1961.

תוכנית 5BX מורכבת משישה תרגילי אימון בסיסיים, תוך עליה ברמת האינטנסיביות והמאמץ. כל תרגיל מורכב מחמישה תרגילי משנה, המבוצעים בתוך 11 דקות. ארבעת התרגילים הראשונים הם התעמלות, ולאחריהם פעילות אירובית. תהליך השיפור אצל המתאמן מלווה בגידול של כמות החזרות המבוצעות בכל תרגיל ובעליה ברמת העומס שלהן.

התוכנית פותחה בידי ביל אורבן , והיא נוצרה במקור עבור גברים. במקביל פותחה תוכנית תואמת לנשים, שנקראה XBX (עשרה תרגילים בסיסיים).

החל משנת 2008 התוכנית אינה מבוצעת בחיל האוויר המלכותי הקנדי, ואינה מומלצת כפעילות גופנית לביצוע בלא השגחה של מאמן כושר מוסמך.

## תרגילים
התוכנית לכל אורכה בנויה מסדרה קבועה של חמישה תרגילים ברמת קושי משתנה, שהולכת וגוברת בהתאם להתקדמות כל מתאמן.
* מתיחה
* התיישבות (Sit-up, וריאציה של כפיפת בטן)
* תרגיל גב (Back extension)
* שכיבות סמיכה
* ריצה במקום (משמשת כאימון שרירי רגלים, ולא כפעילות אירובית)

שלב הריצה יכול להיות מוחלף בהליכה נמרצת, המרחקים שיש לעבור וזמן ההליכה מצוינים אף הם בתוכנית.

## היסטוריה
חיל האוויר המלכותי הקנדי ביקש מאורבן לפתח תוכנית כושר לטייסי החיל, שרבים מהם נחשבו באותו זמן כבעלי כושר לקוי. התוכנית הייתה חדשנית בשני מובנים שהעניקו לה יתרונות: 
* היא איננה דורשת גישה לציוד כושר; טייסים רבים של חיל האוויר המלכותי מוצבים דרך קבע בבסיסים מרוחקים בצפון קנדה, בהם אין להם גישה לחדר כושר ואביזרים אחרים, ולכן חשוב היה להציע אמצעי לשמירה על הכושר הגופני, שאינו דורש שימוש במתקנים כלשהם.
* התוכנית דרשה רק 11 דקות ביום כדי לבצע את כל התרגילים.

אורבן הבחין בעת מחקר שביצע באילינוי שצריכת החמצן אינה משתפרת באימונים גופניים ממושכים, והוא הגיע למסקנה שעצימות הפעילות חשובה יותר לשיפור הכושר מאשר משך הזמן המושקע באימון. היבט זה של התוכנית גרר ביקורת ממומחים אחרים בתחום, אבל לאחר שלוש שנות בדיקות שביצע חיל האוויר המלכותי בטרם אימץ את התוכנית, נראו יתרונות ברורים למי שביצעו במסגרת הניסוי את תוכנית 5BX, והיא אומצה.

עשרים ושלושה מיליון עותקים של חוברת התוכנית נמכרו, היא תורגמה לשלוש עשרה שפות והפכה לפופולרית ברחבי העולם. אורבן, שיצר את התוכנית כעובד ציבור, לא זכה להכנסה נוספת בשל הצלחת התוכנית.

## קישורים חיצוניים
* חוברת התוכנית
* סקירת התוכנית 
* The 11-minute RAF workout 

קטגוריה:פעילות גופנית
קטגוריה:חיל האוויר המלכותי הקנדי
XBX

**XBX** (ראשי תיבות של: **Ten Basic Exercises**; עשרה תרגילים בסיסיים) היא תוכנית אימונים לשמירה על כושר גופני שפותחה עבור נשים המשרתות בחיל האוויר המלכותי הקנדי.

התוכנית מורכבת מסדרה קבועה של עשרה תרגילים לביצוע בדרגת קושי עולה, ככל שכושרה הגופני של המתאמנת משתפר. ביצוע התוכנית נמשך 12 דקות בכל יום לאחר השגת הרמה הבסיסית.

התוכנית היא וריאציה של תוכנית אימון דומה לגברים, בשם 5BX.

## קישורים חיצוניים
* עותק של התוכנית המקורית להורדה, בארכיון האינטרנט 

קטגוריה:פעילות גופנית
קטגוריה:חיל האוויר המלכותי הקנדי
יוסף מסרחי

**יוסף אחמד מסרחי** (בערבית: **يوسف مسرحي**; נולד ב-31 בדצמבר 1987) הוא אתלט סעודי הוא אלוף אסיה, שיאן אסיה ובעל התוצאה ה-11 בטיבה בכל הזמנים בריצת 400 מטר.

## ביוגרפיה
מסרחי נולד בנג'ראן. הוא החל את דרכו הספורטיבית בריצות למרחקים בינוניים. הוא התחרה בריצת 800 מטר ובריצת 1500 מטר במשחקי אסיה באולמות שנערכו במקאו ב-2007, וכן זכה במדליית זהב עם נבחרת השליחים הסעודית ל-400X4 מטרים.

בשנת 2008 עבר להתאמן בקליפורניה, והחל להתמקד בריצות קצרות יותר, ל-200 ו-400 מטרים. באליפות העולם שנערכה בברלין ב-2009 התחרה בריצת 400 מטר, אך לא עבר את שלב המוקדמות. באליפות ערב באתלטיקה שנערכה באותה שנה בדמשק, זכה במדליית הארד בריצת 400 מטר, וכן היה שותף לניצחונה של נבחרת השליחים הסעודית בריצת 400X4 מטרים. במשחקי אסיה באולמות שנערכו בהנוי זכה במדליית הכסף בריצת 400 מטר, לאחר שהפסיד לבן ארצו, אסמעיל אל-סביאני, והשניים זכו גם במדליית זהב במירוץ השליחים ל-400X4 מטרים.

במשחקי אסיה שנערכו בגואנגג'ואו ב-2010 זכה במדליית ארד בריצת 400 מטר ובמדליית זהב במירוץ השליחים. ב-2011 הוכתר כאלוף אסיה בריצת 400 מטר, באליפות אסיה באתלטיקה שנערכה בקובה, וכן זכה במדליית כסף עם נבחרת השליחים. באליפות העולם שנערכה באותה שנה בטגו, השתתף רק במירוץ השליחים, בו דורגה הנבחרת הסעודית במקום ה-16 והאחרון.

באולימפיאדת לונדון (2012) קבע מסרחי שיא אישי חדש בשלב המוקדמות (45.43 שניות). בשלב חצי הגמר דורג שביעי במקצה שלו ו-21 בסך הכל. באליפות העולם שנערכה במוסקבה ב-2013 קבע מסרחי שיא לאומי חדש בשלב חצי הגמר, 44.61 שניות. בשלב הגמר סיים במקום השישי. באליפות אסיה שנערכה באותה שנה בפונה, זכה במדליית הזהב הן בריצת 400 מטר והן במירוץ השליחים ל-400X4 מטר.

במשחקי אסיה שנערכו ב-2014 באינצ'ון, זכה מסרחי במדליית הזהב בריצת 400 מטר ובמדליית ארד במירוץ השליחים. באליפות אסיה באתלטיקה שנערכה ב-2015 בווהאן הפסיד את תוארו כאלוף אסיה לקטרי יליד סודאן עבדאללה הרון, וגם נבחרת השליחים הסעודית איבדה את תוארה לנבחרת קטר. בשלב המוקדמות של אליפות העולם שנערכה באותה שנה בבייג'ינג, קבע מסרחי שיא אסיה חדש - 43.93 שניות. בשלב הגמר סיים במקום השמיני.

## קישורים חיצוניים

קטגוריה:סעודים שנולדו ב-1987
קטגוריה:ספורטאים סעודים
קטגוריה:אצנים
קטגוריה:רצים למרחקים בינוניים.
קטגוריה:אתלטים באולימפיאדת ריו דה ז'ניירו (2016)
קטגוריה:אתלטים באולימפיאדת לונדון (2012)
בוב קאהן

**רוברט אליוט "בוב" קאהן** (באנגלית: **Robert Elliot "Bob" Kahn**; נולד ב-23 בדצמבר 1938) הוא מהנדס חשמל יהודי-אמריקאי, ממציא פרוטוקול ה-TCP ונחשב לאחד מאבות האינטרנט.

## קורות חיים
קאהן נולד בברוקלין שבניו יורק להורים יהודים. הוא קיבל תואר בהנדסת חשמל מהסיטי קולג' של ניו יורק בשנת 1960, ותואר שני ושלישי מאוניברסיטת פרינסטון בשנים 1962 ו-1964.

לאחר שסיים את לימודי התואר השני, החל לעבוד במעבדות בל, ולאחר מכן התמנה לפרופסור במכון הטכנולוגי של מסצ'וסטס.

בשנת 1972 התחיל לעבוד במשרד לטכניקות עיבוד מידע של DARPA. במסגרת עבודתו פיתח את פרוטוקול TCP, שנועד להחליף פרוטוקולי רשת קודמים. במהלך העבודה הגה רעיון של רשת בעלת ארכיטקטורה פתוחה, רשת שתאפשר למחשבים ורשתות ברחבי העולם לתקשר אחד עם השני ללא קשר לחומרה או תוכנה הקיימת אצלם.

בשנת 1973 הצטרף לעבודה על הפרויקט וינט סרף, ויחד הם השלימו את הגרסה המוקדמת של TCP. בשנת 1976 מונה סרף לאחראי על תחום הרשתות ב-DARPA, ויחד הם בנו את TCP/IP, שילוב של שני פרוטוקולים, TCP ו-IP ששימשו כבסיס לבניית רשת האינטרנט.

בשנת 1986 הקים את CNRI, תאגיד יוזמות המחקר הלאומי האמריקאי, ארגון שלא למטרות רווח שנועד לעודד מחקר ופיתוח של תשתיות מידע. החל משנת 2009 הוא היו"ר, המנכ"ל והנשיא של החברה.

בשנת 1992 הקים יחד עם וינט סרף את איגוד האינטרנט העולמי, ליצירת סטנדרטי האינטרנט.

בשנת 2006 שמו נכנס להיכל התהילה הלאומי לממציאים יחד עם וינט סרף.

## פרסים והוקרה
לקאהן תוארי כבוד מאוניברסיטת פרינסטון, אוניברסיטת פאביה, המכון הטכנולוגי של ציריך, אוניברסיטת מרילנד, אוניברסיטת ג'ורג' מייסון, אוניברסיטת מרכז פלורידה, אוניברסיטת פיזה ועוד.

פרסים בהם זכה:
* 1991 - פרס ACM למערכת תוכנה, יחד עם וינט סרף
* 1993 – פרס סיגקום על תרומת חזון בפיתוח של טכנולוגיות מידע
* 1997 – המדליה הלאומית לטכנולוגיה וחדשנות, יחד עם וינט סרף
* 1997 – פרס אלכסנדר בל של אגודת מהנדסי החשמל ואלקטרוניקה, יחד עם וינט סרף
* 2001 – פרס צ'ארלס סטארק דרייפר מהאקדמיה הלאומית להנדסה
* 2002 – פרס נסיך אסטוריאס למדעים
* 2004 – פרס טיורינג, יחד עם וינט סרף על עבודה חלוצית בתחום רשתות תקשורת, לרבות תכנון ומימוש הפרוטוקולים הבסיסים של רשת האינטרנט ופרוטוקול TCP/IP.
* 2005 – מדליית טונדסהד האריס של ארגון הבוגרים של הסיטי קולג' של ניו יורק.
* 2005 - מדליית החירות הנשיאותית יחד עם וינט סרף על תרומתם ליצירת האינטרנט
* 2008 – פרס יפן יחד עם וינט סרף
* 2010 – פרס הרולד פנדר של בית הספר להנדסה של אוניברסיטת פנסילבניה
* 2013 – פרס המלכה אליזבת להנדסה יחד עם וינט סרף (ארצות הברית), לואי פוזין (צרפת), טים ברנרס-לי (בריטניה) ומארק אנדריסן (ארצות הברית).

## קישורים חיצוניים

* ביוגרפיה של בוב קאהן 
* 
* 
* 

קטגוריה:מהנדסים יהודים אמריקאים
קטגוריה:מהנדסי חשמל יהודים
קטגוריה:חלוצי האינטרנט
קטגוריה:פעילי אינטרנט יהודים
קטגוריה:חלוצי המחשוב
קטגוריה:ממציאים יהודים אמריקאים
קטגוריה:זוכי פרס טיורינג יהודים
קטגוריה:יהודים מעוטרי מדליית החירות הנשיאותית
קטגוריה:יהודים זוכי פרס יפן
קטגוריה:זוכי פרס צ'ארלס סטארק דרייפר
קטגוריה:זוכי המדליה הלאומית לטכנולוגיה ולחדשנות
קטגוריה:זוכי פרס המלכה אליזבת להנדסה
קטגוריה:זוכי פרס נסיך אסטוריאס למחקר טכני ומדעי
קטגוריה:זוכי פרס סיגקום
קטגוריה:חברי האקדמיה הלאומית להנדסה של ארצות הברית
קטגוריה:בוגרי הסיטי קולג' של ניו יורק
קטגוריה:בעלי תואר דוקטור מאוניברסיטת פרינסטון
קטגוריה:אמריקאים שנולדו ב-1938
קטגוריה:זוכי מדליית בנג'מין פרנקלין
מיגל אנחל לופס (הלך)

**מיגל אנחל לופס ניקולאס** (בספרדית: **Miguel Ángel López Nicolás**; נולד ב-3 ביולי 1988) הוא הלך ספרדי. הוא אלוף העולם (בייג'ינג 2015) ואלוף אירופה בהליכה ל-20 ק"מ.

## ביוגרפיה
לופס נולד במורסיה.

### 2010
באליפות אירופה שנערכה בברצלונה, ספרד בשנת 2010 סיים לופס במקום 13 בהליכה ל-20 ק"מ בתוצאה של 1:24:28 שעות.

### 2011
באליפות העולם שנערכה בטגו, קוריאה הדרומית בשנת 2011 סיים לופס במקום 17 בהליכה ל-20 ק"מ בתוצאה של 1:23:41 שעות.

### 2012
באולימפיאדת לונדון (2012) סיים לופס במקום חמישי בהליכה ל-20 ק"מ בתוצאה של 1:19:49 שעות.

### 2013
#### מדליית ארד באליפות עולם
באליפות העולם שנערכה במוסקבה, רוסיה בשנת 2013 זכה לופס במדליית ארד בתחרות הליכה ל-20 ק"מ בתוצאה של 1:21:21 שעות, אחרי אלכסנדר איוואנוב מרוסיה (1:20:58 שעות) וצ'ן דינג מסין (1:21:09 שעות).

### 2014
#### אלוף אירופה
באליפות אירופה שנערכה בציריך, שווייץ בשנת 2014 זכה לופס במדליית זהב בתחרות הליכה ל-20 ק"מ בתוצאה של 1:19:44 שעות, לפני אלכסנדר איוואנוב (1:19:45 שעות) ודניס סטרלקוב (1:19:46 שעות), שניהם מרוסיה.

### 2015
#### אלוף עולם
באליפות העולם שנערכה בבייג'ינג, סין בשנת 2015 זכה לופס במדליית זהב בתחרות הליכה ל-20 ק"מ בשיא אישי חדש של 1:19:14 שעות, לפני ז'נג וואנג מסין (1:19:29 שעות) ובנג'מין ת'ורן מקנדה (1:19:57 שעות).

## שיאים אישיים
* הליכה ל-20 ק"מ: 1:19:14 שעות (2015)

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אלופי עולם באתלטיקה
קטגוריה:אתלטים ספרדים
קטגוריה:הלכים
קטגוריה:אתלטים באולימפיאדת ריו דה ז'ניירו (2016)
קטגוריה:אתלטים באולימפיאדת לונדון (2012)
קטגוריה:ספרדים שנולדו ב-1988
קטגוריה:הלכים באולימפיאדת טוקיו (2020)
אדוארד פון בהם-ארמולי

**אדוארד פון בהם-ארמולי** (בגרמנית: **Eduard von Böhm-Ermolli**; 12 בפברואר 1856 – 9 בדצמבר 1941) היה מפקד בכיר בצבא האוסטרו-הונגרי במלחמת העולם הראשונה.

## ביוגרפיה
### קריירה מוקדמת
אדוארד פון בהם-ארמולי נולד באנקונה. אביו גאורג בהם, לחם כמש"ק בקרב נובארה ב-1849 ועל גבורתו בקרב קודם לדרגת קצונה. בעת לידתו של אדוארד הוא היה קצין בדרגת האופטמן (לאחר פרישתו מן הצבא הועלה לדרגת מיור . ב-1885 קיבל האב תואר אצולה והוסיף לשם המשפחה את שם נעוריה של האם (ארמולי), ומאז נודעה המשפחה בשם פון בהם-ארמולי.

בשנת 1875 התגייס פון בהם-ארמולי לצבא האוסטרו-הונגרי, ומילא בו תפקידי פיקוד ומטה. ב-1905 מונה למפקד דיוויזיית הפרשים ה-7, וב-1912 הועלה לדרגת פלדמרשל-לוטננט. ב-1909 מונה למפקד הדיוויזיה ה-12, ב-1911 מונה למפקד הקורפוס ה-1, וב-1912 הועלה לדרגת גנרל חיל הפרשים.

### מלחמת העולם הראשונה
עם פרוץ המלחמה מונה פון בהם-ארמולי למפקד הארמייה השנייה, שהשתתפה במערכה על סרביה, ולאחר מכן הופנתה לחזית המזרחית. הארמייה בפיקודו לחמה בקרב גליציה, אך הגיעה מאוחר מכדי לשנות את התוצאות. לאחר מכן השתתפה הארמייה בקרב על הוויסלה ובמתקפת הקרפטים.

בקיץ 1915 השתתפה הארמייה בפיקודו במתקפת גורליצה-טרנוב, וב-22 ביוני 1915 כבשה את לבוב. בספטמבר 1915 מונה בנוסף פון בהם-ארמולי למפקד קבוצת ארמיות פון בהם-ארמולי. ב-1 במאי 1916 קודם פון בהם ארמולי לדרגת גנרל אוברסט. בקיץ 1916 לחם עם הכוחות שבפיקודו (הארמיות האוסטריות הראשונה והשנייה) בבלימת מתקפת ברוסילוב. ביולי 1917 בלם עם הכוחות שבפיקודו (ארמיית הדרום הגרמנית והארמיות האוסטריות השנייה והארמייה השלישית) את מתקפת קרנסקי, ולאחר מכן ב-3 באוגוסט כבש בסיוע כוחות גרמניים את צ'רנוביץ.

ב-31 בינואר 1918 קודם פון בהם ארמולי לדרגת גנרלפלדמרשל בצבא האוסטרו-הונגרי. לאחר מכן השתתף עם כוחותיו בכיבוש אוקראינה ובהפקעת מזון ממנה למעצמות המרכז, וב-16 במאי 1918 פרש מהצבא לאחר שהוחלט על פירוק קבוצת הארמיות שלו.

### לאחר המלחמה
לאחר פרישתו התגורר פון בהם-ארמולי בטרופאו בשלזיה האוסטרית, שהפכה לחלק מצ'כוסלובקיה. ממשלת צ'כוסלובקיה התייחסה אליו בכבוד רב ואף שילמה לו את הפנסיה. ב-1928 קיבל את דרגת גנרל ארמייה בצבא צ'כוסלובקיה, אף על פי שמעולם לא שירת בו.

ב-1938 עם סיפוח חבל הסודטים לגרמניה, נהיה פון בהם-ארמולי אזרח גרמני, ואף קיבל דרגת כבוד של גנרלפלדמרשל בצבא הגרמני. ב-9 בדצמבר 1941 מת פון בהם-ארמולי בטרופאו, וזכה להלוויה ממלכתית בטקס צבאי מלא בווינה.

## קישורים חיצוניים

* אדוארד פון בהם-ארמולי באתר Austro-Hungarian Land Forces 1848–1918 
* אדוארד פון בהם-ארמולי באתר firstworldwar.com 

## הערות שוליים

קטגוריה:מרשלים אוסטרו-הונגרים
קטגוריה:מעוטרי פור לה מריט
קטגוריה:מעוטרי צלב הברזל
קטגוריה:אוסטרים ממוצא איטלקי
קטגוריה:מפקדי ארמיות בצבא אוסטרו-הונגריה במלחמת העולם הראשונה
קטגוריה:גנרל-פלדמרשלים בוורמאכט
קטגוריה:גנרלים צ'כוסלובקים
קטגוריה:בוגרי האקדמיה הצבאית הטרזיאנית
קטגוריה:אישים הקבורים בווינה
קטגוריה:ילידי 1856
קטגוריה:אוסטרים שנפטרו ב-1941
רשין מקדונלד

**רשין מקדונלד** (באנגלית: **Rusheen McDonald**; נולד ב-17 באוגוסט 1992) הוא אתלט ג'מייקני. זוכה מדליית ארד באליפות העולם באולם (גלאזגו 2024) ושיאן ג'מייקה בריצת 400 מטר.

## ביוגרפיה
מקדונלד נולד במנדוויל.

### 2012
במבחנים הג'מייקנים לאולימפיאדת לונדון (2012) סיים מקדונלד במקום השני בריצת 400 מטר בתוצאה של 45.1 שניות. במשחקים עצמם בשלב המוקדמות הוא קבע תוצאה של 46.67 שניות ואל הצלינלעלות לשלב חצי הגמר.

### 2013
#### מדליית כסף באליפות עולם
באליפות העולם שנערכה במוסקבה, רוסיה בשנת 2013 זכה מקדונלד במדליית כסף בריצת שליחים 4x400 מטר בתוצאה של 2:59.88 דקות, אחרי ארצות הברית (2:58.71 דקות) ולפני רוסיה (2:59.90 דקות).

### 2015

באליפות העולם שנערכה בבייג'ינג, סין בשנת 2015 בשלב המוקדמות קבע מקדונלד בריצת 400 מטר, שיא ג'מייקה חדש של 43.93 שניות, שיפור לשיא בן ה-5 שנים של ג'רמיין גונזלס (44.40 שניות) ועלה מהמקום השני אחרי יוסף מסרחי מערב הסעודית שקבע תוצאה זהה ושיא אפריקה חדש. בחצי הגמר קבע תוצאה של 44.86 שניות ולא העפיל לגמר.

### 2016
באולימפיאדת ריו דה ז'ניירו זכה עם ג'מייקה במדליית כסף בריצת שליחים 4x400 מטר בתוצאה של 2:58.16 דקות. בריצת 400 מטר קבע תוצאה של 46.12 שניות ולא העפיל לגמר.

### 2024
#### מדליית ארד באליפותה עולם באלם
באליפות העולם באולם שנערכה בגלאזגו, הממלכה המאוחדת ב-2 במרץ 2024 זכה במדליית ארד בריצת 400 מטר בשיא אישי חדש של 45.65 שניות, אחרי אלכסנדר דום מבלגיה (45.25 שניות) וקרסטן ורהולם מנורווגיה (45.34 שניות).

## שיאים אישיים
#### אצטדיון
* ריצת 200 מטר: 20.57 שניות (2015)
* ריצת 300 מטר: 31.97 שניות (2013)
* ריצת 400 מטר: 43.93 שניות (2015)
#### אולם
* ריצת 400 מטר: 45.65 שניות (2024)

## קישורים חיצוניים

קטגוריה:אצנים ג'מייקנים
אצנים באולימפיאדת ריו דה ז'ניירו
קטגוריה:אתלטים באולימפיאדת לונדון (2012)
קטגוריה:ג'מייקנים שנולדו ב-1992